ΟΔΗΓΙΑ ΤΟΥ ΣΥΜΒΟΥΛΙΟΥ της 27ης Ιουλίου 1970 περί προσεγγίσεως των νομοθεσιών των Κρατών μελών που αφορούν τις θύρες των οχημάτων με κινητήρα και των ρυμουλκουμένων τους

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,

την πρόταση της Επιτροπής,

τη γνώμη της Συνελεύσεως,

τη γνώμη της Οικονομικής και Κοινωνικής Επιτροπής,

Εκτιμώντας:

ότι οι τεχνικές προδιαγραφές των εθνικών νομοθεσιών, τις οποίες πρέπει να πληρούν τα οχήματα με κινητήρα αφορούν μεταξύ άλλων, τις θύρες-

ότι οι προδιαγραφές αυτές διαφέρουν από το ένα Κράτος μέλος στο άλλο, και ως εκ τούτου είναι ανάγκη να υιοθετηθούν οι ίδιες προδιαγραφές από όλα τα Κράτη μέλη, είτε συμπληρωματικά, είτε σε αντικατάσταση των υφισταμένων ρυθμίσεών, ιδίως για να καταστεί δυνατή η εφαρμογή, για κάθε τύπο οχήματος, της διαδικασίας εγκρίσεως ΕΟΚ που ρυθμίζεται από την οδηγία του Συμβουλίου της 6ης Φεβρουαρίου 1970, περί προσεγγίσεως των νομοθεσιών των Κρατών μελών όσον αφορά στην έγκριση των οχημάτων με κινητήρα και των ρυμουλκουμένων τους(1),

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ως όχημα κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, έχον τουλάχιστον τέσσερις τροχούς και εκ κατασκευής μεγίστη ταχύτητα μεγαλύτερη των 25 km/h καθώς και τα ρυμουλκούμενά του, εξαιρουμένων των οχημάτων μεταφοράς επιβατών, των οχημάτων που μετακινούνται επί σιδηροτροχιών, των ελκυστήρων και των γεωργικών μηχανών καθώς και των μηχανημάτων δημοσίων έργων.

Άρθρο 2

Τα Κράτη μέλη δεν δύνανται να αρνηθούν την έγκριση ΕΟΚ ή την έγκριση από εθνικής πλευράς ενός οχήματος για λόγους που αφορούν τις θύρες τους αν αυτές πληρούν τις προδιαγραφές που αναφέρονται στα παραρτήματα.

Άρθρο 3

Οι τροποποιήσεις που είναι αναγκαίες για την προσαρμογή των προδιαγραφών του παραρτήματος στην τεχνική πρόοδο, αποφασίζονται σύμφωνα με τη διαδικασία που προβλέπεται στο άρθρο 13 της οδηγίας του Συμβουλίου της 6ης Φεβρουαρίου 1970 περί προσεγγίσεως των νομοθεσιών των Κρατών μελών όσον αφορά την έγκριση των οχημάτων με κινητήρα και των ρυμουλκουμένων τους.

Άρθρο 4

1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία, εντός προθεσμίας δέκα οκτώ μηνών από της κοινοποιήσεώς της. Ενημερώνουν αμέσως περί αυτού την Επιτροπή.

2. Τα Κράτη μέλη μεριμνούν για τη γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.

Άρθρο 5

Η παρούσα οδηγία απευθύνεται στα Κράτη μέλη.

Έγινε στις Βρυξέλλες, στις 27 Ιουλίου 1970.

Για το Συμβούλιο

Ο Πρόεδρος

W. ARENDT

(1) ΕΕ αριθ. Ν 42 της 23. 2. 1970, σ. 1.

ΠΑΡΑΡΤΗΜΑ I

1. ΓΕΝΙΚΟΤΗΤΕΣ

1.1. Τα χαρακτηριστικά των οχημάτων πρέπει να επιτρέπουν την είσοδο και την έξοδο εις αυτά με πλήρη ασφάλεια.

1.2. Οι θύρες, οι είσοδοι και οι έξοδοι πρέπει να μπορούν να χρησιμοποιηθούν χωρίς κίνδυνο και εύκολα.

1.3. Οι θύρες και οι μηχανισμοί κλεισίματος των θυρών πρέπει να έχουν σχεδιασθεί έτσι ώστε να αποφεύγονται οι ενοχλητικοί θόρυβοι κατά τη στιγμή του κλεισίματος.

1.4. Το κλείσιμο των θυρών πρέπει να έχει σχεδιασθεί έτσι ώστε να εμποδίζεται το ακούσιο άνοιγμά τους.

2. ΚΛΕΙΘΡΑ ΚΑΙ ΣΤΡΟΦΕΣ (Προδιαγραφές κατασκευής και εγκαταστάσεως)

2.1. Οι στροφές των στρεφομένων πλευρικών θυρών - εξαιρέσει των πτυσσομένων θυρών - που ευρίσκονται στην πλευρά του οχήματος πρέπει να έχουν στερεωθεί προς τα εμπρός κατά τη φορά της πορείας. Για τις θύρες με διπλό θυρόφυλλο, η προδιαγραφή αυτή ισχύει για το θυρόφυλλο που ανοίγει πρώτο, το άλλο θυρόφυλλο πρέπει να δύναται να κλειδωθεί.

2.2. Τα κλείθρα και οι στροφείς των πλευρικών θυρών των ειδικών οχημάτων (1) πρέπει να ανταποκρίνονται στις προδιαγραφές του παραρτήματος II.

3. ΒΑΘΜΙΔΕΣ (marchepieds) (Προδιαγραφές κατασκευής και εγκαταστάσεως)

3.1. Αν στην είσοδο του οχήματος, το δάπεδο ευρίσκεται υψηλότερα από 700 mm από το έδαφος, το όχημα πρέπει να διαθέτει μία ή περισσότερες βαθμίδες. Η βαθμίδα ή η κατωτέρα βαθμίδα, αν υπάρχουν περισσότερες βαθμίδες δεν πρέπει να ευρίσκεται υψηλότερα από 700 mm από το έδαφος, και πρέπει να είναι κατασκευασμένη έτσι ώστε να προλαμβάνει τον κίνδυνο ολισθήσεως. Το ακραξόνιο, η στεφάνη (ζάντα) ή τα άλλα τμήματα των τροχών δεν θεωρούνται βαθμίδες κατά την έννοια της παρούσης οδηγίας, εκτός από τις περιπτώσεις όπου λόγοι κατασκευής ή χρήσεως αντιτίθενται στην εγκατάσταση βαθμίδων σε άλλα σημεία του οχήματος.

(1) Κατηγορία M1 σύμφωνα με τη διεθνή ταξινόμηση, της οποίας επιλαμβάνεται η σημείωση (β) του παραρτήματος της οδηγίας του Συμβουλίου που προβλέπεται από το άρθρο 3.

ΠΑΡΑΡΤΗΜΑ II

ΠΡΟΔΙΑΓΡΑΦΕΣ ΚΑΤΑΣΚΕΥΗΣ ΚΑΙ ΕΓΚΑΤΑΣΤΑΣΕΩΣ ΚΑΙ ΔΟΚΙΜΕΣ ΑΝΤΙΣΤΑΣΕΩΣ ΤΩΝ ΚΛΕΙΘΡΩΝ ΚΑΙ ΣΤΡΟΦΕΩΝ ΤΩΝ ΠΛΕΥΡΙΚΩΝ ΘΥΡΩΝ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΕΙΣΟΔΟ ΚΑΙ ΕΞΟΔΟ ΤΩΝ ΕΙΔΙΚΩΝ ΟΧΗΜΑΤΩΝ 1. ΓΕΝΙΚΟΤΗΤΕΣ

1.1. Τα κλείθρα και οι στροφές πρέπει να έχουν σχεδιασθεί, κατασκευασθεί και εγκατασταθεί με τέτοιο τρόπο ώστε, σε κανονικές συνθήκες χρήσεως, το όχημα να δύναται να ανταποκρίνεται στις προδιαγραφές της παρούσης οδηγίας.

1.2. Κάθε κλείθρο περιλαμβάνει μία θέση ενδιαμέσου κλεισίματος και μία θέση πλήρους κλεισίματος.

2. ΔΕΔΟΜΕΝΑ ΚΑΙ ΠΑΡΤΙΔΕΣ ΚΛΕΙΘΡΩΝ ΚΑΙ ΣΤΡΟΦΕΩΝ ΠΟΥ ΠΡΟΣΚΟΜΙΖΟΝΤΑΙ ΑΠΟ ΤΟΝ ΚΑΤΑΣΚΕΥΑΣΤΗ Η ΤΟΝ ΕΝΤΟΛΟΔΟΧΟ

Ο κατασκευαστής ή ο εντολοδόχος του πρέπει να παρουσιάσει τα ακόλουθα δεδομένα και τις ακόλουθες κατηγορίες κλείθρων και στροφέων:

2.1. Σχέδια των θυρών και των κλείθρων και στροφέων των σε κατάλληλη κλίμακα και επαρκώς λεπτομερή.

2.2. Τεχνική περιγραφή των κλείθρων και στροφέων.

2.3. Μία παρτίδα πέντε συστημάτων στροφέων ανά θύρα. Εντούτοις, όταν τα ίδια συστήματα χρησιμοποιούνται για περισσότερες θύρες, αρκεί να υποβληθεί μία μόνο παρτίδα εξ αυτών των συστημάτων. Δεν θεωρούνται διαφορετικά συστήματα, αυτά που δεν διακρίνονται αλλήλων παρά από το γεγονός ότι έχουν σχεδιασθεί για την τοποθέτηση στα αριστερά ή στα δεξιά.

2.4. Μία παρτίδα πέντε πλήρων κλείθρων, περιλαμβανομένου του μηχανισμού χειρισμού, ανά θύρα. Εντούτοις, όταν τα αυτά πλήρη κλείθρα χρησιμοποιούνται για περισσότερες θύρες, αρκεί να υποβληθεί μία μόνο παρτίδα εξ αυτών των κλείθρων. Δεν θεωρούνται διαφορετικά κλείθρα, αυτά που δεν διακρίνονται αλλήλων παρά από το γεγονός ότι έχουν σχεδιασθεί για την τοποθέτηση στα αριστερά ή στα δεξιά.

3. ΠΡΟΔΙΑΓΡΑΦΕΣ ΚΑΤΑΣΚΕΥΗΣ

3.1. Κλείθρα

3.1.1. Διάμηκες φορτίο

Το σύνολο του κλείθρου και της συρτοθήκης πρέπει να δύναται να ανθέξει ένα διάμηκες φορτίο 453 kgf (444 daN), του κλείθρου ευρισκομένου στην ενδιάμεση θέση κλεισίματος, και 1134 kgf (1111 daN), του κλείθρου ευρισκομένου στη θέση πλήρους κλεισίματος (βλ. εικόνα 2).

3.1.2. Εγκάρσιο φορτίο

Το σύνολο του κλείθρου και της συρτοθήκης πρέπει να δύναται να ανθέξει ένα εγκάρσιο φορτίο 453 kgf (444 daN), του κλείθρου ευρισκομένου στην ενδιάμεση θέση κλεισίματος και 907 kgf (889 daN) του κλείθρου ευρισκομένου στη θέση πλήρους κλεισίματος (βλ. εικόνα 3).

3.1.3. Αντοχή στα αποτελέσματα αδρανείας

Το κλείθρο δεν πρέπει να φεύγει από τη θέση πλήρους κλεισίματος όταν μία διαμήκης ή εγκαρσία επιτάχυνση, και οι δύο κατά τις δύο φορές, 30 g εφαρμόζεται στο σύνολο του κλείθρου, στο οποίο περιλαμβάνεται και ο μηχανισμός χειρισμού του.

3.2. Στροφείς

3.2.1. Κάθε μηχανισμός στροφέως πρέπει να μπορεί να συγκρατεί τη θύρα και να ανθίστανται σε διάμηκες φορτίο 1134 kgf (1111 daN) και σε ένα εγκάρσιο φορτίο 907 kgf (889 daN) κατά τις δύο φορές.

4. ΠΡΟΔΙΑΓΡΑΦΕΣ ΓΙΑ ΤΗΝ ΔΟΚΙΜΗ ΑΝΤΟΧΗΣ ΤΩΝ ΚΛΕΙΘΡΩΝ ΚΑΙ ΤΩΝ ΣΤΡΟΦΕΩΝ ΤΩΝ ΘΥΡΩΝ

Ο έλεγχος του σεβασμού των προδιαγραφών των σημείων 3.1 και 3.2 γίνεται σύμφωνα με τις ακόλουθες προδιαγραφές:

4.1. Εγκατάσταση, διαδικασία και όργανα δοκιμής με στατικό φορτίο

4.1.1. Εγκατάσταση

4.1.1.1. Στροφείς

4.1.1.1.1. Οι δοκιμές εκτελούνται χρησιμοποιώντας άκαμπτα εξαρτήματα που αναπαριστούν τις γεωμετρικές συνθήκες τοποθετήσεως στο όχημα της πλήρως κλεισμένης θύρας.

4.1.1.1.2. Επ' αυτών των εξαρτημάτων, εφαρμόζεται, σε ίση απόσταση μεταξύ των στροφέων:

4.1.1.1.2.1. Το προδιαγραφόμενο διάμηκες φορτίο, καθέτως προς τον άξονα περιστροφής των στροφέων εφαρμοζόμενο επί επιπέδου το οποίο περιέχει τον άξονα αυτό.

4.1.1.1.2.2. Το προδιαγραφόμενο εγκάρσιο φορτίο καθέτως προς το επίπεδο το οποίο ορίζεται από το διάμηκες φορτίο και τον άξονα των στροφέων εφαρμοζόμενο επί επιπέδου που περιέχει τον άξονα αυτό.

4.1.1.1.3. Για κάθε δοκιμή, χρησιμοποιείται νέο σύστημα στροφέων.

4.1.1.1.4. Η εικόνα 1 δίδει ένα παράδειγμα εγκαταστάσεως δοκιμής.

4.1.1.2. Κλείθρα

4.1.1.2.1. Οι δοκιμές εκτελούνται χρησιμοποιώντας άκαμπτα εξαρτήματα που αναπαριστούν την τοποθέτηση των δύο στοιχείων του κλείθρου, το σώμα κλείθρου και συρτοθήκης, επί του οχήματος.

4.1.1.2.2. Επ' αυτών των εξαρτημάτων εφαρμόζεται το προδιαγραφόμενο φορτίο, με τέτοιο τρόπο που να μην παράγει ροπές κάμψεως επί του κλείθρου.

Επί πλέον εφαρμόζεται ένα στατικό εγκάρσιο φορτίο 90,7 kgf (889 daN) τείνον να διαχωρίσει το κλείθρο από τη συρτοθήκη του κατά τη φορά του ανοίγματος της θύρας.

4.1.1.2.3. Οι εικόνες 2 και 3 δίδουν παραδείγματα μιας εγκαταστάσεως δοκιμής.

4.1.2. Διαδικασία και όργανα δοκιμής

Τα εξαρτήματα που προβλέπονται στα ανωτέρω σημεία 4.1.1.1 και 4.1.1.2 τοποθετούνται επί μηχανής έλξεως, με ελάχιστη ικανότητα 1500 kgf (1470 daN). Πρέπει να εφαρμοσθούν, με ταχύτητα διαχωρισμού των μηχανισμών συγκρατήσεως μη υπερβαίνουσα τα 5 mm/min, φορτία προοδευτικώς αυξανόμενα έως ότου επιτευχθούν οι προδιαγραφόμενες στα σημεία 3.1 και 3.2 τιμές.

4.2. Διαδικασία για τον προσδιορισμό της αντοχής των κλείθρων στις επιταχύνσεις

4.2.1. Προσδιορίζεται δυναμικώς ή αναλυτικώς (βλ. εικόνα 4) η αντίσταση στο άνοιγμα κατά τις δύο φορές, από ένα φορτίο αδρανείας 30 g κατά μήκος και εγκαρσίως, μεταβιβαζόμενο και στις δύο περιπτώσεις στο όργανο χειρισμού ανοίγματος κατά τη φορά ενεργοποιήσεως, αποκλειομένων:

4.2.1.1. των δυνάμεων τριβής-

4.2.1.2. των συνισταμένων επιταχύνσεων της βαρύτητος η οποία τείνει να συγκρατήσει κλειστό το κλείθρο.

4.2.2. Οι ενδεχόμενοι μηχανισμοί κλεισίματος του κλείθρου δεν πρέπει να εμπλέκονται.

4.3. Ισοδύναμες μέθοδοι δοκιμών

4.3.1. Ισοδύναμες μέθοδοι μη καταστρεπτικών δοκιμών είναι δεκτές με τον όρο, τα αναφερόμενα αποτελέσματα στα ανωτέρω σημεία 4.1.2 και 4.2 να δύνανται να ληφθούν είτε εξ ολοκλήρου με τη βοήθεια της δοκιμής αντικαταστάσεως, είτε μετά από υπολογισμό σύμφωνα προς τα αποτελέσματα της δοκιμής αντικαταστάσεως. Αν χρησιμοποιείται μέθοδος άλλη από την περιγραφόμενη στα ανωτέρω σημεία 4.1.2 και 4.2, η ισοδυναμία της πρέπει να αποδειχθεί.

Στροφεύς θύρας - Μηχανισμός δοκιμής για το στατικό φορτίο (εγκάρσιο φορτίο)

ΕΙΚΟΝΑ 1

Κλείθρο θυρών - Εξάρτημα δοκιμής με στατικό φορτίο (διάμηκες φορτίο)

ΕΙΚΟΝΑ 2

Κλείθρο θυρών - Εξάρτημα δοκιμής με στατικό φορτίο (εγκάρσιο φορτίο)

ΕΙΚΟΝΑ 3

Αντοχή στα αποτελέσματα αδρανείας - Παράδειγμα υπολογισμού

ΕΙΚΟΝΑ 4

Όπου δίδονται:

Σύστημα κλείθρου θύρας υποβαλλόμενο σε επιβράδυνση 30 g

F = Ma = a = 30 g = 30 W

F1 = W1x 30 - Μέσο φορτίο του ελατηρίου του κομβίου = (0,016 kg x 30) 0,454 kg = 0,036 kg

F2= W2 x 30 = 0,023 kg x 30 = 0,68 kg

F3= x 30 = x 30 = 0,184 kg

ΣΜ0= F1 x d1 + F2 x d2 F3 x d3 = 0,036 kg x 31,5 mm + 0,68 kg x 10,67 mm 0,184 kg x 4,83 mm = 7,51 mm/kg

F5 = = = 0,238 kg

F6 = W4 x 30 = 0,042 x 30 = 1,265 kg

ΣΜp = Φορτίο του ελατηρίου του σύρτου (γλωσσίδας) - (F5d5 + F6d6) = 45,62 mm/kg = (0,238 x 37,59 + 1,265 x 1,9) = 45,62 mm/kg 11,36 mm/kg = 34,26 mm/kg